รัฐบาลไทย-ข่าวทำเนียบรัฐบาล-นายกรัฐมนตรีเป็นประธานประชุม กพอ. ครั้งที่ 2/61 รับทราบความก้าวหน้าการลงทุนในพื้นที่เขต EEC ครึ่งปีแรก 61 เพิ่มขึ้น 122% การดำเนินงานโครงการโครงสร้างพื้นฐาน ก้าวหน้าเป็นไปตามแผน
วันศุกร์ที่ 10 สิงหาคม 2561
นายกรัฐมนตรีเป็นประธานประชุม กพอ. ครั้งที่ 2/61 รับทราบความก้าวหน้าการลงทุนในพื้นที่เขต EEC ครึ่งปีแรก 61 เพิ่มขึ้น 122% การดําเนินงานโครงการโครงสร้างพื้นฐาน ก้าวหน้าเป็นไปตามแผน
นายกรัฐมนตรีเป็นประธานประชุม กพอ. ครั้งที่ 2/61 รับทราบความก้าวหน้าการลงทุนในพื้นที่เขต EEC ครึ่งปีแรก 61 เพิ่มขึ้น 122% การดําเนินงานโครงการโครงสร้างพื้นฐาน ก้าวหน้าเป็นไปตามแผนที่วางไว้
วันนี้ (10 ส.ค.61) เวลา 13.30 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการนโยบายเขตพัฒนาพิเศษภาคตะวันออก (กพอ.) ครั้งที่ 2/2561 ร่วมกับผู้ที่เกี่ยวข้อง สรุปสาระสําคัญของผลการประชุมได้ดังนี้
1. ความร่วมมือระหว่างประเทศมีความก้าวหน้าดึง Pearson ลงพื้นที่ สร้างหลักสูตรการศึกษาพัฒนาบุคคลากรใน EEC
ในระยะ 3 เดือนที่ผ่านมา สํานักงานคณะกรรมการนโยบายเขตพัฒนาพิเศษภาคตะวันออก (สกพอ.)
เดินทาง Roadshow ในหลายประเทศเพื่อดึงดูดนักลงทุนสําคัญและขับเคลื่อนความร่วมมือระหว่างประเทศ อาทิ ร่วมคณะนายกรัฐมนตรีเดินทางเยือนสหราชอาณาจักรและฝรั่งเศสอย่างเป็นทางการ วันที่ 20 – 26 มิถุนายน 2561 ในการนี้ ได้มีการหารือกับบริษัท Pearson ด้านการพัฒนาบุคลากร เพื่อสนับสนุนการพัฒนาบุคลากรในการรองรับการพัฒนา 10 อุตสาหกรรม ในพื้นที่ EEC
เมื่อวันที่ 16 กรกฎาคม 2561 สกพอ. ได้ลงนามบันทึกความเข้าใจ Framework for Human Resources Development Collaboration ซึ่งเป็นการสานต่อความร่วมมือภายหลังการเยือนสหราชอาณาจักรอย่างเป็นทางการของนายกรัฐมนตรี โดยบริษัท เพียร์สัน มีแผนการดําเนินงานชัดเจนที่จะนําแนวทางการพัฒนาแรงงานด้วยระบบ Business and Technician Education Council (BTEC) ซึ่งเป็นหลักสูตรอาชีวะศึกษาที่มีคุณภาพและเป็นที่ยอมรับของบริษัทชั้นนําทั่วโลกเข้ามาปรับใช้ให้สอดคล้องตรงกับความต้องการแรงงานของภาคอุตสาหกรรมใน EEC
ที่ประชุมรับทราบความก้าวหน้าความร่วมมือกับ Pearson โดยวันนี้ (10 สิงหาคม) ทางคณะ Pearson ลงพื้นที่เพื่อพบปะสถาบันอาชีวะศึกษาในพื้นที่ EEC แล้ว
ทั้งนี้ การดําเนินการในด้านการศึกษา สกพอ. มีการทํางานแบบบูรณาการร่วมกับ 3 กระทรวง ได้แก่ กระทรวงศึกษาธิการ กระทรวงแรงงาน และกระทรวงวิทยาศาสตร์และเทคโนโลยีเพื่อขับเคลื่อนสัตหีบโมเดลพัฒนาบุคลากรในพื้นที่ EEC
2. การลงทุนในพื้นที่เขตพัฒนาพิเศษภาคตะวันออก (EEC) ครึ่งปีแรก 2561 เพิ่มขึ้น 122%
การขอรับการส่งเสริมการลงทุนในพื้นที่เขตพัฒนาพิเศษภาคตะวันออก (EEC) ครึ่งปีแรก (มกราคม-มิถุนายน) ปี 2561 มีจํานวนทั้งสิ้น 142 โครงการ คิดเป็นเงินลงทุนรวม 183,230 ล้านบาท เพิ่มขึ้น 122% ในช่วงระยะเวลาเดียวกันของปีก่อน
ที่ประชุมรับทราบ ประกาศสิทธิประโยชน์อุตสาหกรรมเป้าหมายที่ 11 คืออุตสาหกรรมป้องกันประเทศของคณะกรรมการส่งเสริมการลงทุน (BOI) อีกด้วย
3. การดําเนินงานโครงการโครงสร้างพื้นฐาน มีความก้าวหน้าและเป็นไปตามแผนที่วางไว้
3.1 โครงการรถไฟความเร็วสูงเชื่อม 3 สนามบิน มีบริษัทเอกชนให้ความสนใจถึง 31 ราย จาก 7 ประเทศ
การพัฒนาโครงการรถไฟความเร็วสูงเชื่อม 3 สนามบิน ในระยะที่ 1 (ช่วงท่าอากาศยานดอนเมืองถึงท่าอากาศยานอู่ตะเภา) มีบริษัทเอกชนสนใจเข้าซื้อเอกสารการคัดเลือกเอกชนร่วมลงทุน ทั้งสิ้น 31 ราย จาก 7 ประเทศ และมีขั้นตอนการดําเนินงาน ดังนี้
ตอบคําถามนักลงทุน  วันที่ 26 กรกฎาคม 2561
การจัดประชุมชี้แจงเอกสารคัดเลือกครั้งที่ 2   วันที่ 24 กันยายน 2561
เปิดรับซองข้อเสนอของผู้ยื่นข้อเสนอ       วันที่ 12 พฤศจิกายน 2561
ประกาศผลผู้ยื่นข้อเสนอ  เดือนมกราคม 2562
ลงนามสัญญาร่วมลงทุน                เดือนกุมภาพันธ์ 2562
เปิดให้บริการโครงการฯ  ปลายปี 2566
นอกจากนี้ ที่ประชุมเห็นชอบแผนการดําเนินโครงการรถไฟความเร็วสูงเชื่อม 3 สนามบิน ระยะที่ 2 (ส่วนต่อขยายท่าอากาศยานอู่ตะเภาผ่าน ระยอง จันทบุรี และตราด) โดยขณะนี้อยู่ในขั้นตอนของการเตรียมการศึกษาและออกแบบโครงการฯ
3.2 โครงการศูนย์ซ่อมบํารุงท่าอากาศยานอู่ตะเภา ระยะที่ 1 พร้อมประกาศเชิญชวนให้เอกชนร่วมลงทุนภายในเดือนกันยายน 2561
ที่ประชุมเห็นชอบกรอบการพัฒนาโครงการศูนย์ซ่อมบํารุงท่าอากาศยานอู่ตะเภา ระยะที่ 1 พร้อมทั้งหลักเกณฑ์วิธีการ เงื่อนไขและกระบวนการในการร่วมลงทุนกับเอกชนหรือให้เอกชนเป็นผู้ลงทุน โดยมีขั้นตอนการดําเนินงาน ดังนี้
ลงนาม MOU เช่าที่ดิน  เดือนสิงหาคม 2561
ประกาศเชิญชวนให้เอกชนร่วมลงทุน       เดือนกันยายน 2561
ประกาศผลผู้ยื่นข้อเสนอ  เดือนพฤศจิกายน 2561
ลงนามสัญญาร่วมลงทุน  เดือนธันวาคม2561
เปิดให้บริการโครงการฯ                ปี 2564
3.3 โครงการท่าเรือแหลมฉบัง ระยะที่ 3 พัฒนาโครงการเพิ่มประสิทธิภาพรองรับการขยายตัวปริมาณสินค้า
ที่ประชุมรับทราบความก้าวหน้าการดําเนินโครงการฯ ปัจจุบันอยู่ระหว่างการศึกษาและวิเคราะห์โครงการฯโดยมีขั้นตอนการดําเนินงาน ดังนี้
เปิดรับฟังความคิดเห็นภาคเอกชนครั้งที่ 4     เดือนสิงหาคม2561
ประกาศเชิญชวนเอกชนร่วมลงทุน          เดือนกันยายน 2561
กําหนดให้เอกชนยื่นข้อเสนอ             เดือนมกราคม 2562
คัดเลือกเอกชนร่วมลงทุน               เดือนกุมภาพันธ์ 2562
3.4 โครงการท่าเรืออุตสาหกรรมมาบตาพุด ระยะที่ 3เตรียมเปิดสัมมนารับฟังความคิดเห็นจากภาคเอกชน ครั้งที่ 3
ที่ประชุมรับทราบความก้าวหน้าการดําเนินโครงการฯ ขณะนี้อยู่ระหว่างการดําเนินการศึกษารูปแบบการให้เอกชนเข้าร่วมลงทุนโดยมีขั้นตอนการดําเนินงาน ดังนี้
เปิดรับฟังความคิดเห็นภาคเอกชนครั้งที่ 3     เดือนสิงหาคม 2561
ประกาศเชิญชวนเอกชนร่วมลงทุน          เดือนตุลาคม2561
กําหนดให้เอกชนยื่นข้อเสนอ  เดือนธันวาคม2561
คัดเลือกเอกชนร่วมลงทุน  เดือนกุมภาพันธ์ 2562
4.โครงการพัฒนาเขตส่งเสริมอุตสาหกรรมและนวัตกรรมดิจิทัล (Digital Park Thailand : EECd) แต่งตั้งคณะกรรมการ PPP EECd
ที่ประชุมมีมติเห็นชอบแต่งตั้งคณะกรรมการคัดเลือกเอกชนร่วมลงทุนโครงการ EECd
-------------------------------------
กลุ่มประชาสัมพันธ์และเผยแพร่ สํานักโฆษก
(ข้อมูลจากฝ่ายเลขานุการคณะกรรมการนโยบายเขตพัฒนาพิเศษภาคตะวันออก)